
                                                                                    PATVIRTINTA
Viešosios įstaigos Centrinės projektų valdymo agentūros direktoriaus 2020 m.  birželio 26 d. įsakymu Nr. 2020/8-211
(2022 m. _______ __ d. įsakymo Nr. 2022/8-___ redakcija)


VIDAUS SAUGUMO FONDO BEI SIENŲ VALDYMO IR VIZŲ POLITIKOS FINANSINĖS PARAMOS PRIEMONĖS, ĮTRAUKTOS Į INTEGRUOTO SIENŲ VALDYMO FONDĄ, ELEKTRONINIO KEITIMOSI DUOMENIMIS SISTEMOS DUOMENŲ SAUGOS NUOSTATAI

I SKYRIUS
BENDROSIOS NUOSTATOS

1. Vidaus saugumo fondo bei Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, elektroninio keitimosi duomenimis sistemos  duomenų saugos nuostatai (toliau – Saugos nuostatai) reglamentuoja Vidaus saugumo fondo bei Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, informacinės sistemos (toliau – VSFSVVP IS) saugos politiką: elektroninės informacijos saugos valdymą, organizacinius ir techninius reikalavimus, reikalavimus personalui, VSFSVVP IS valdytojo ir tvarkytojo darbuotojų supažindinimo su saugos politiką įgyvendinančiais dokumentais principus.
2. Naudojamos sąvokos:
2.1. VSFSVVP IS elektroninė informacija – duomenys, dokumentai ir informacija, tvarkomi VSFSVVP IS;
2.2. VSFSVVP IS  valdytojas ir tvarkytojas - VšĮ Centrinė projektų valdymo agentūra (toliau – CPVA), kuri atlieka visas Lietuvos Respublikos valstybės informacinių išteklių valdymo įstatyme valstybės informacinės sistemos valdytojui ir tvarkytojui nustatytas funkcijas, teises ir pareigas. VSFSVVP IS valdytojas ir tvarkytojas neatsako už tai, kad dėl telekomunikacijos tinklų ar kitų ne dėl VSFSVVP IS valdytojo ir tvarkytojo kaltės atsiradusių sistemų gedimų įgaliotas fizinis asmuo ar DMS naudotojas negali prisijungti prie DMS ir laiku pateikti duomenų arba kad dėl tokių gedimų prarandami ar iškraipomi duomenys, taip pat už tai, kad dėl tokių gedimų DMS naudotojas nėra tinkamai informuojamas apie jo duomenų sutvarkymą.
2.3. VSFSVVP IS  duomenų tvarkytojas – Vidaus reikalų ministerija, Centrinė projektų valdymo agentūra, kurie VSFSVVP IS veiklą reglamentuojančių teisės aktų nustatyta tvarka pagal kompetenciją tvarko VSFSVVP IS teises gauti elektroninę informaciją.
2.4. VSFSVVP IS naudotojas – VSFSVVP IS valdytojo ir tvarkytojo darbuotojas, ir (ar) VSFSVVP IS duomenų tvarkytojų valstybės tarnautojas ir (arba) darbuotojas, dirbantis pagal darbo sutartį, VSFSVVP IS veiklą reglamentuojančių teisės aktų nustatyta tvarka pagal kompetenciją tvarkantis VSFSVVP IS elektroninę informaciją;
2.5. DMS naudotojas – juridinių asmenų darbuotojai, dalyvaujantys Vidaus saugumo fondo ir Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, projektų įgyvendinimo planų teikime bei patvirtintų projektų įgyvendinimo veiklose, kurie teikia ir gauna elektroninę informaciją iš VSFSVVP IS per jiems sukurtą duomenų mainų sistemą. Šie duomenų teikėjai teikia VSFSVVP IS elektroninę informaciją, susijusią su  projektų įgyvendinimo planais ir patvirtintų projektų įgyvendinimu, nekaupiamus valstybės informacinėse sistemose ir registruose;
2.6. VSFSVVP IS administratorius – VSFSVVP IS valdytojo ir tvarkytojo valstybės tarnautojas ir (arba) darbuotojas, dirbantis pagal darbo sutartį, prižiūrintis VSFSVVP IS infrastruktūrą, užtikrinantis jos veikimą, elektroninės informacijos saugą, VSFSVVP IS žinynų ir naudotojo administravimą;
2.7. Kitos Saugos nuostatuose vartojamos sąvokos atitinka: 
2.7.1. 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES)2016/679);
2.7.2.	Lietuvos Respublikos valstybės informacinių išteklių valdymo įstatyme (toliau – Išteklių valdymo įstatymas);
2.7.3.	Lietuvos Respublikos kibernetinio saugumo įstatyme;
2.7.4.	Bendrųjų elektroninės informacijos saugos reikalavimų apraše, Saugos dokumentų turinio gairių apraše ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių apraše, patvirtintame Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“ (toliau – Saugos reikalavimų aprašas);
2.7.5.	Organizacinių ir techninių kibernetinio saugumo reikalavimų, taikomų kibernetinio saugumo subjektams, apraše, patvirtintame Lietuvos Respublikos Vyriausybės 2018 m. rugpjūčio 13 d. nutarime Nr. 818 „Dėl Lietuvos Respublikos kibernetinio saugumo įstatymo įgyvendinimo“;
2.7.6.	Techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų apraše ir informacinių technologijų saugos atitikties vertinimo metodikoje, patvirtintuose Lietuvos Respublikos krašto apsaugos ministro 2020 m. gruodžio 4 d. įsakymu Nr. 1V-941 “Dėl techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų aprašo ir informacinių technologijų saugos atitikties vertinimo metodikos patvirtinimo”;
2.7.7.	Asmens duomenų tvarkymo viešojoje įstaigoje Centrinėje projektų valdymo agentūroje tvarkos apraše, patvirtintame CPVA direktoriaus 2018 m. gegužės 23 d. įsakymu Nr. 2018/8-112 „Dėl asmens duomenų tvarkymo viešojoje įstaigoje Centrinėje projektų valdymo agentūroje tvarkos aprašo patvirtinimo“ (toliau – CPVA asmens duomenų tvarkymo taisyklės);
2.7.8. Lietuvos standartuose LST ISO / IEC 27002 ir LST ISO / IEC 27001 bei kituose Lietuvos ir tarptautiniuose „Informacinės technologijos. Saugumo metodai“ grupės standartuose vartojamas sąvokas.
3. VSFSVVP IS elektroninės informacijos saugumo užtikrinimo tikslai:
3.1. saugiai kaupti ir tvarkyti elektroninę informaciją VSFSVVP IS;
3.2. užtikrinti VSFSVVP IS kaupiamos elektroninės informacijos konfidencialumą, prieinamumą, vientisumą. 
4. VSFSVVP IS elektroninės informacijos saugumo prioritetinės kryptys:
4.1. VSFSVVP IS kaupiamos elektroninės informacijos konfidencialumo, vientisumo ir prieinamumo užtikrinimas;
4.2. VSFSVVP IS veiklos tęstinumo užtikrinimas; 
4.3. VSFSVVP IS elektroninės informacijos asmens duomenų apsauga;
4.4. organizacinių, techninių, programinių, teisinių, informacijos sklaidos priemonių, skirtų elektroninės informacijos saugai užtikrinti, įgyvendinimas ir kontrolė.
5. VSFSVVP IS Saugos nuostatų reikalavimai taikomi:
5.1 VSFSVVP IS valdytojui ir tvarkytojui – CPVA, kurios adresas – S. Konarskio g. 13, 03109, Vilnius;
5.1.1. VSFSVVP IS duomenų tvarkytojams:
5.1.1.1 Lietuvos Respublikos vidaus reikalų ministerijai;
5.1.1.2. CPVA (S. Konarskio g. 13, 03109 Vilnius);
5.1.1.3 administratoriams, VSFSVVP IS ir DMS naudotojams, VSFSVVP IS saugos įgaliotiniui;
6. VSFSVVP IS valdytojas ir tvarkytojas rengia ir tvirtina šiuos saugos politiką įgyvendinančius dokumentus:
6.1. CPVA valdomų informacinių sistemų saugaus elektroninės informacijos tvarkymo taisykles;
6.2. VSFSVVP IS naudotojų administravimo taisykles;
6.3. CPVA valdomų informacinių sistemų veiklos tęstinumo valdymo planą.
7. VSFSVVP IS valdytojo ir tvarkytojo funkcijos ir atsakomybė:
7.1. rengia ir tvirtina VSFSVVP IS Saugos nuostatus ir saugos politiką įgyvendinančius dokumentus;
7.2.  valdo elektroninę informaciją tik pagal duomenų Saugos nuostatus;
7.3. užtikrina, kad VSFSVVP IS valdytojo ir tvarkytojo įgalioti asmenys būtų įsipareigoję užtikrinti konfidencialumą arba jiems būtų taikoma atitinkama VSFSVVP IS nuostatais nustatyta konfidencialumo prievolė;7.4. užtikrina veiksmingą ir spartų VSFSVVP IS pokyčių valdymo planavimą;
7.5. skiria VSFSVVP IS saugos įgaliotinį, VSFSVVP IS administratorius;
7.6. atsako už VSFSVVP IS saugos politikos formavimą ir įgyvendinimo organizavimą, priežiūrą ir elektroninės informacijos tvarkymo teisėtumą;
7.7. padeda ir konsultuoja VSFSVVP IS duomenų tvarkytoją dėl duomenų Saugos nuostatuose numatytos prievolės saugoti elektroninę informaciją ir konfidencialumo užtikrinimo;
7.8. atlieka VSFSVVP IS ir Valstybės informacinių išteklių valdymo įstatyme nustatytas funkcijas ir turi šiame įstatyme nurodytas teises ir pareigas.
8. VSFSVVP IS duomenų tvarkytojo funkcijos ir atsakomybė:
8.1. tvarko elektroninę informaciją tik pagal duomenų Saugos nuostatus;
8.2. užtikrina, kad elektroninę informaciją tvarkyti įgalioti asmenys būtų įsipareigoję užtikrinti konfidencialumą arba jiems būtų taikoma atitinkama VSFSVVP IS nuostatais nustatyta konfidencialumo prievolė;
8.3.  atsižvelgdamas į duomenų tvarkymo pobūdį, padeda VSFSVVP IS valdytojui ir tvarkytojui taikydamas tinkamas technines ir organizacines priemones, kiek tai įmanoma, kad būtų įvykdyta VSFSVVP IS valdytojo ir tvarkytojo prievolė saugoti elektroninę informaciją;
8.4. padeda VSFSVVP IS valdytojui ir tvarkytojui užtikrinti Saugos nuostatuose nustatytų prievolių laikymąsi, atsižvelgdamas į duomenų tvarkymo pobūdį ir VSFSVVP IS duomenų tvarkytojo turimą informaciją;
8.5. pagal VSFSVVP IS valdytojo ir tvarkytojo pasirinkimą, užbaigus teikti su duomenų tvarkymu susijusias paslaugas, ištrina arba grąžina VSFSVVP IS valdytojui ir tvarkytojui visą elektroninę informaciją ir ištrina esamas jų kopijas;
8.6. pateikia VSFSVVP IS valdytojui ir tvarkytojui visą informaciją, būtiną siekiant įrodyti, kad vykdomos duomenų Saugos nuostatuose nustatytos prievolės, ir sudaro sąlygas bei padeda VSFSVVP IS valdytojui  ir tvarkytojui arba kitam VSFSVVP IS valdytojo ir tvarkytojo įgaliotam auditoriui atlikti auditą, įskaitant patikrinimus.
9. VSFSVVP IS saugos įgaliotinio funkcijos ir atsakomybė:
9.1. teikia VSFSVVP IS valdytojo ir tvarkytojo vadovui pasiūlymus dėl: 
9.1.1. VSFSVVP IS administratorių paskyrimo ir reikalavimų administratoriams nustatymo;
9.1.2. VSFSVVP IS informacinių technologijų (toliau – IT) saugos atitikties ir rizikos vertinimo atlikimo organizavimo;
9.1.3. VSFSVVP IS Saugos nuostatų ir saugos politiką įgyvendinančių dokumentų priėmimo, keitimo ar panaikinimo; 
9.2. koordinuoja elektroninės informacijos saugos incidentų, įvykusių VSFSVVP IS, tyrimą ir bendradarbiauja su kompetentingomis institucijomis, tiriančiomis elektroninių ryšių tinklų, informacijos saugumo incidentus, neteisėtas veikas, susijusias su elektroninės informacijos saugos incidentais;
9.3. teikia VSFSVVP IS administratoriams ir VSFSVVP IS naudotojams privalomus vykdyti nurodymus ir pavedimus, susijusius su VSFSVVP IS saugos politikos įgyvendinimu;
9.4. teisės aktų nustatyta tvarka organizuoja IT saugos atitikties ir rizikos vertinimus;
9.5. rengia ir teikia VSFSVVP IS valdytojui ir tvarkytojui  IT saugos atitikties vertinimo ataskaitą;
9.6. periodiškai inicijuoja VSFSVVP IS administratorių ir VSFSVVP IS naudotojų supažindinimą su VSFSVVP IS Saugos nuostatais ir saugos politiką įgyvendinančiais dokumentais, informuoja apie jų pakeitimus (priminimai elektroniniu paštu, atmintinės priimtiems naujiems darbuotojams ir pan.) ir atsakomybę už šiuose dokumentuose nustatytų reikalavimų nesilaikymą;  
9.7. organizuoja VSFSVVP IS naudotojo mokymus elektroninės informacijos saugos ir kibernetinio saugumo klausimais;
9.8. peržiūri VSFSVVP IS Saugos nuostatus ir saugos politiką įgyvendinančius dokumentus ne rečiau kaip kartą per kalendorinius metus; 
9.9. atsako už tinkamą VSFSVVP IS Saugos nuostatuose nustatytų funkcijų vykdymą;
9.10. atlieka VSFSVVP IS Saugos nuostatuose ir kituose saugos politikos įgyvendinimo dokumentuose nustatytas funkcijas. 
10. VSFSVVP IS administratoriai atlieka šias funkcijas: 
10.1. atsako už VSFSVVP IS veikimą, administruoja VSFSVVP IS komponentus (VSFSVVP IS aplikacijas, duomenų bazių valdymo sistemas ir kt. taikomąją programinę įrangą), rengia ir atnaujina susijusią  sąrankos dokumentaciją;
10.2. atlieka VSFSVVP IS naudotojų administravimą (registravimą ir šalinimą) ir prieigos teisių suteikimą pagal darbuotojo įgaliojimus bei roles, vykdomas darbinėje veikloje; 
10.3. teikia pasiūlymus VSFSVVP IS saugos įgaliotiniui su duomenų sauga susijusiais klausimais;
10.4. dalyvauja atliekant IT saugos atitikties vertinimą;
10.5. nedelsdamas vykdo VSFSVVP IS saugos įgaliotinio nurodymus, susijusius su saugos politikos įgyvendinimu, ir jam atsiskaito už pavestą duomenų saugos organizavimą ir saugos priemonių įgyvendinimą; 
10.6. informuoja VSFSVVP IS saugos įgaliotinį apie VSFSVVP IS Saugos nuostatuose ir saugos politiką įgyvendinančiuose dokumentuose nustatytų reikalavimų pažeidimus, nusikalstamos veikos požymius, neveikiančias arba netinkamai veikiančias duomenų saugos užtikrinimo priemones;
10.7. atlieka VSFSVVP IS Saugos nuostatuose ir kituose saugos politikos įgyvendinimo dokumentuose nustatytas funkcijas.  
11. VSFSVVP IS administratoriai, VSFSVVP IS naudotojai, DMS naudotojai ir saugos įgaliotinis, pastebėję asmens duomenų saugumo pažeidimą ir (arba) kitą incidentą, nedelsdami apie tai privalo pranešti CPVA Duomenų apsaugos pareigūnui.
12.  VSFSVVP IS saugus elektroninės informacijos tvarkymas užtikrinamas vadovaujantis:
12.1.  Reglamentu (ES)2016/679;  
12.2.  Valstybės informacinių išteklių valdymo įstatymu;
12.3.  Lietuvos Respublikos kibernetinio saugumo įstatymu;
12.4. Bendrųjų elektroninės informacijos saugos reikalavimų aprašu;
12.5. Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“;
            12.6. Lietuvos Respublikos krašto apsaugos ministro 2020 m. gruodžio 4 d. įsakymą Nr. V-941 „Dėl Techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų aprašo ir Informacinių technologijų saugos atitikties vertinimo metodikos patvirtinimo“;
112.7. Lietuvos standartais LST ISO / IEC 27002, LST ISO / IEC 27001 bei kitais Lietuvos ir tarptautiniais „Informacijos technologija. Saugumo metodai“ grupės standartais, apibūdinančiais saugų informacinių sistemų duomenų tvarkymą;
12.8. CPVA IS elektroninės informacijos tvarkymo taisyklėmis, CPVA IS naudotojų administravimo taisyklėmis, CPVA IS veiklos tęstinumo valdymo planu, VSFSVVP IS nuostatais ir Saugos nuostatais. 

II SKYRIUS
VSFSVVP IS ELEKTRONINĖS INFORMACIJOS SAUGOS VALDYMAS

13. Vadovaujantis Bendrųjų elektroninės informacijos saugos reikalavimų aprašo 9.1 ir 9.3 papunkčių kriterijais, VSFSVVP IS priskiriama trečios kategorijos informacinėms sistemoms, kurioje tvarkoma vidutinės svarbos informacija.
14. VSFSVVP IS rizika vertinama vadovaujantis Lietuvos Respublikos vidaus reikalų ministerijos išleista metodine priemone „Rizikos analizės vadovas“, Lietuvos ir tarptautiniais „Informacijos technologija. Saugumo technika“ grupės standartais ir atliekama ne rečiau kaip kartą per metus. 
15. Rizikos įvertinimo rezultatai išdėstomi rizikos įvertinimo ataskaitoje, kuri pateikiama  VSFSVVP IS valdytojui ir tvarkytojui ir kuri rengiama atsižvelgiant į rizikos veiksnius, galinčius turėti įtakos VSFSVVP IS elektroninės informacijos saugai, jų galimą žalą, pasireiškimo tikimybę ir pobūdį, galimus rizikos valdymo būdus, rizikos priimtinumo kriterijus.  
16. VSFSVVP IS rizikos veiksniai nurodyti Saugos reikalavimų apraše. 
17. Rizikos veiksniai vertinami pagal elektroninės informacijos kategorijas, nustatant jų įtaką VSFSVVP IS elektroninės informacijos saugai, laipsnius: 
17.1. Ž – žemas. Duomenų pažeidimo poveikio laipsnis nėra didelis, padariniai nebus pavojingi  – informacija išsiųsta kitam adresatui, įvesti netikslūs duomenys, dingo dalis informacijos, kurią galima greitai atkurti iš turimų atsarginių kopijų, prarasta informacija po paskutinio kopijavimo. Neveikia kompiuterinė programinė įranga ir (ar) operacinė sistema kompiuterizuotose darbo vietose;
17.2. V – vidutinis. Duomenų pažeidimo poveikio laipsnis gali būti didelis, padariniai rimti – duomenys netikslūs ar sugadinti, bet juos įmanoma atkurti iš turimų atsarginių kopijų. Duomenų bazių įrašai pakeisti, sunku rasti klaidas ir suklastotą informaciją, neveikia kompiuterinė programinė įranga ir (ar) operacinė sistema tarnybinėse stotyse;
17.3. A – aukštas. Duomenų pažeidimo poveikio laipsnis labai didelis, padariniai rimti – duomenys visiškai sugadinti, dėl vagystės, gaisro ar užliejimo prarasti ne tik VSFSVVP IS duomenų bazėse buvę duomenys, bet ir atsarginės kopijos.
18. Rizikos vertinimo metu atliekamų darbų apimtis:
18.1.  VSFSVVP IS sudarančių informacinių išteklių inventorizacija;
18.2.  VSFSVVP IS įtakos veiklai vertinimas;
18.3.  grėsmių ir pažeidimų analizė; 
18.4.  liekamosios rizikos vertinimas.
19. Atsižvelgdamas į rizikos įvertinimo ataskaitą, VSFSVVP IS valdytojas ir tvarkytojas prireikus tvirtina Rizikos įvertinimo ir rizikos valdymo priemonių planą, kuriame numatomas techninių, administracinių ir kitų išteklių poreikis rizikos valdymo priemonėms įgyvendinti.
20. VSFSVVP IS rizikos įvertinimo ataskaitos, rizikos įvertinimo ir rizikos valdymo priemonių plano kopijas VSFSVVP IS valdytojas ir tvarkytojas ne vėliau kaip per 5 darbo dienas nuo minėtų dokumentų priėmimo pateikia Valstybės informacinių išteklių atitikties elektroninės informacijos saugos  reikalavimams stebėsenos sistemai. 
21. Pagrindiniai VSFSVVP IS elektroninės informacijos saugos priemonių parinkimo principai:
21.1. saugos priemonių diegimo kaina turi atitikti saugomos informacijos vertę;
21.2. likutinė rizika turi būti sumažinta iki priimtino lygio;
21.3. kur galima, turi būti įdiegtos prevencinės elektroninės informacijos saugos priemonės.
22. Siekiant užtikrinti VSFSVVP IS Saugos nuostatuose ir saugos politiką įgyvendinančiuose dokumentuose išdėstytų nuostatų įgyvendinimo kontrolę, ne rečiau kaip kartą per kalendorinius metus organizuojamas IT saugos atitikties vertinimas, kurio metu: 
22.1. įvertinama saugos politikos įgyvendinimo dokumentų ir realios informacijos saugos atitiktis;
22.2. inventorizuojama VSFSVVP IS techninė ir programinė įranga;
22.3. patikrinama ir įvertinama VSFSVVP IS administratoriams, VSFSVVP IS naudotojams ir DMS naudotojams suteiktų teisių ir vykdomų funkcijų atitiktis; 
22.4. įvertinamas pasirengimas užtikrinti VSFSVVP IS veiklos tęstinumą įvykus saugos incidentui.
23. Atlikus IT saugos atitikties įvertinimą, rengiamas pastebėtų trūkumų šalinimo planas, kurį tvirtina, atsakingus vykdytojus paskiria ir įgyvendinimo terminus nustato VSFSVVP IS valdytojas ir tvarkytojas.
24. IT saugos atitikties vertinimo ataskaitos, pastebėtų trūkumų šalinimo plano kopijas VSFSVVP IS valdytojas ir tvarkytojas ne vėliau kaip per 5 darbo dienas nuo minėtų dokumentų priėmimo pateikia Valstybės informacinių išteklių atitikties elektroninės informacijos saugos reikalavimams stebėsenos sistemos nuostatų nustatyta tvarka. 

III SKYRIUS
VSFSVVP IS  ORGANIZACINIAI IR TECHNINIAI REIKALAVIMAI

25. VSFSVVP IS atitinka Saugos nuostatų 11 punkte nurodytuose teisės aktuose numatytus saugos reikalavimus.  
26. VSFSVVP IS programinės įrangos, skirtos apsaugoti informacinę sistemą nuo kenksmingos programinės įrangos, ir kitos programinės įrangos įdiegtos kompiuteriuose ir tarnybinėse stotyse naudojimo nuostatos, tinklo filtravimo įrangos, leistinos kompiuterių naudojimo ribos ir metodai, kuriais leidžiama užtikrinti saugų elektroninės informacijos teikimą ir (ar) gavimą, pagrindiniai atsarginių elektroninės informacijos kopijų darymo ir atkūrimo reikalavimai, konkrečiai nustatomi ir reguliuojami CPVA IS saugaus elektroninės informacijos tvarkymo taisyklėse. 
27. Kiekvienas VSFSVVP IS administratorius ir VSFSVVP IS naudotojas atsako už elektroninės informacijos, kuri jam prieinama naudojant VSFSVVP IS, tvarkymo teisėtumą ir tvarkomų duomenų saugą.

IV SKYRIUS
VSFSVVP IS REIKALAVIMAI PERSONALUI

28. VSFSVVP IS administratoriai, VSFSVVP IS ir DMS naudotojai privalo turėti pagrindinius darbo su kompiuteriu įgūdžius, turi būti susipažinę su šiais Saugos nuostatais, Reglamentu (ES)2016/679 ir kitais saugos politiką įgyvendinančiais dokumentais.    
29. Tvarkyti VSFSVVP IS elektroninę informaciją gali tik VSFSVVP IS administratorius ir VSFSVVP IS naudotojai, pasirašę pasižadėjimą saugoti asmens duomenų paslaptį ir susipažinę su VSFSVVP IS nuostatais, Saugos nuostatais ir kitais saugos politiką įgyvendinančiais dokumentais. Ši pareiga galioja ir perėjus dirbti į kitas pareigas arba pasibaigus darbo, sutartiniams ar kitiems santykiams.  
30. VSFSVVP IS administratorius ir VSFSVVP IS naudotojai privalo rūpintis tvarkomos informacijos saugumu.
31. Saugos įgaliotinis privalo išmanyti informacinių sistemų administravimo ir elektroninės informacijos saugos principus, elektroninės informacijos užtikrinimo metodus ir kitus Lietuvos Respublikos ir Europos Sąjungos teisės aktus ir standartus reglamentuojančius saugų duomenų tvarkymą, sugebėti įgyvendinti ir prižiūrėti VSFSVVP IS saugą.  
32. VSFSVVP IS saugos įgaliotiniu negali būti skiriamas asmuo, turintis neišnykusį ar nepanaikintą teistumą už nusikaltimą elektroninių duomenų ir informacinių sistemų saugumui, taip pat paskirtą administracinę nuobaudą už neteisėtą asmens duomenų tvarkymą ir privatumo apsaugos pažeidimą elektroninių ryšių srityje, elektroninių ryšių išteklių naudojimo ir skyrimo taisyklių pažeidimą, elektroninių ryšių tinklo gadinimą ar savavališką prisijungimą prie tinklo arba galinių įrenginių, kurie trukdo elektroninių ryšių tinklo darbui, savavališką prisijungimą arba elektroninių ryšių infrastruktūros įrengimo, naudojimo ir apsaugos sąlygų ir taisyklių pažeidimą, jeigu nuo jos skyrimo praėję mažiau kaip vieneri metai. 
33. VSFSVVP IS administratoriai turi išmanyti elektroninės informacijos saugos principus, darbą su operacinėmis sistemomis, duomenų bazių administravimo pagrindus, turi būti susipažinęs su VSFSVVP IS Saugos nuostatais ir saugos politiką įgyvendinančiais dokumentais. Administratoriai privalo sugebėti užtikrinti techninės ir programinės įrangos nepertraukiamą funkcionavimą, stebėti techninės ir programinės įrangos veikimą, atlikti techninės ir programinės įrangos profilaktinę priežiūrą, nustatyti ir šalinti sutrikimus.  
34. Saugos įgaliotinis ne rečiau kaip kartą per dvejus kalendorinius metus inicijuoja VSFSVVP IS naudotojų mokymą elektroninės informacijos saugos, kibernetinio saugumo klausimais. Įvairiais būdais informuoja apie informacijos saugos problematiką (priminimai elektroniniu paštu, atmintinės priimtiems naujiems darbuotojams ir pan.).

V SKYRIUS
VSFSVVP IS  NAUDOTOJŲ SUPAŽINDINIMO SU SAUGOS DOKUMENTAIS PRINCIPAI

35. VSFSVVP IS administratorių ir VSFSVVP IS naudotojų supažindinimo su saugos dokumentais tvarka:
35.1. už VSFSVVP IS administratorių, VSFSVVP IS ir DMS naudotojų supažindinimą su Saugos nuostatais ir kitais saugos politiką įgyvendinančiais dokumentais bei atsakomybe už šių reikalavimų nesilaikymą yra  atsakingas VSFSVVP IS saugos įgaliotinis;
35.2. VSFSVVP IS administratorių, VSFSVVP IS ir DMS naudotojai su Saugos nuostatais ir saugos politiką įgyvendinančiais dokumentais bei atsakomybe už šių reikalavimų nesilaikymą supažindinami pirmą kartą prisijungdami prie VSFSVVP IS;
35.3. pakartotinai su VSFSVVP IS Saugos nuostatais ir saugos politiką įgyvendinančiais dokumentais VSFSVVP IS administratorių ir naudotojai supažindinami tik iš esmės pasikeitus VSFSVVP IS arba informacijos saugą reglamentuojantiems teisės aktams; 
35.4. saugos įgaliotinis periodiškai inicijuoja VSFSVVP IS administratorių ir VSFSVVP IS naudotojų supažindinimą su VSFSVVP IS saugos politiką įgyvendinančiais dokumentais, informuoja apie jų pakeitimus (priminimai elektroniniu paštu, atmintinės priimtiems naujiems darbuotojams ir pan.) ir atsakomybę už šiuose dokumentuose nustatytų reikalavimų nesilaikymą;
36. VSFSVVP IS saugos įgaliotinis, VSFSVVP IS administratoriai, VSFSVVP IS naudotojai, pažeidę Saugos politiką įgyvendinančių dokumentų reikalavimus, atsako Lietuvos Respublikos įstatymų nustatyta tvarka. 

_____________


